Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 6/1998. (III. 11.) KHVM rendelethez
Paragraph Index: 136

5. Út- és műtárgyfenntartási feladatok 5.1. A földutak, árkok, padkák, vízelvezetési rendszerek és a közúti környezet fenntartása. 5.1.1. A földutak fenntartása. A földutak járhatóságáról a forgalmi viszonyoknak, a talaj adottságának és az időjárásnak megfelelően kell gondoskodni. 5.1.2. Az útpadkák, vízelvezető rendszerek fenntartása. A közútkezelő által összeállított éves javítási program szerint el kell végezni azokat a fenntartási munkákat, amelyek a burkolatról és a padkáról a víz árokba jutását, majd onnan a továbbfolyását biztosítják. Ennek érdekében a felmagasodott padkaszakaszokat le kell nyesni, a kijáródott, gödrös vagy laza padkát fel kell tölteni, az árok és rézsűoldal kimosását ki kell javítani. A víztelenítő árok szükséges méretű keresztszelvényét, a burkolt árkok és zárt vízelvezető rendszerek működését a Szerződésben kell biztosítani mind a lakott területen, mind a lakott területen kívüli szakaszokon. 5.2. Az útburkolatok fenntartása. A fenntartás szempontjából a hibák kijavítását az alábbiak szerint kell megkülönböztetni: 5.2.1. 2. fokozatú javítások: A forgalom biztonságát és az út állagát veszélyeztető lokális hibajavítási tevékenységek összessége. A közút jellemző műszaki állapotától eltérő jellegű olyan burkolathibák kijavítása, amelyek az utak használóit, a járművezetőket hirtelen mozgásváltoztatásra kényszerítik, és ezzel balesetet idézhetnek elő. 5.2.2. 1. fokozatú javítások: Folyamatosan kialakuló burkolati hibák kijavítása. A természetes elhasználódás következményeit megszüntető javítások, amelyek az állapotromlás folyamatos kialakulása következtében rendszeres állapotvizsgálat alapján tervezhetők, azonnali beavatkozást azonban nem igényelnek. A pályaszerkezet nem megfelelő teherbírásának kezelését, a profiljavítási feladatokat, a burkolatfelületek elöregedéséből eredő hibák megszüntetését, a kopóréteg hámlások pótlását a mindenkori burkolatállapot alapján kell az éves burkolatgazdálkodási tervben — létesítményjegyzékben — meghatározni és ütemezni. 5.2.3. A burkolathibák kijavításának időkövetelményei. A burkolathibáknak (kátyúk, süllyedések, gyűrődések, közműszerelvények meghibásodása) — az adott út szolgáltatási osztályától függő — forgalombiztonsági szempontból történő besorolását, a javítások megkezdésének időpontját az alábbi táblázat tartalmazza: 1998/18. szám A 2. fokozat szerinti tömeges burkolathibák megjelenése, valamint a hidak és hídnak nem minősülő műtárgyak 2. fokozatú javítási feladatának esetében a javítási időtartamok meghosszabbíthatóak a megfelelő közúti jelzések egyidejű kihelyezése mellett. 5.3. A hidak és műtárgyak fenntartása. A hidak és műtárgyak (felszerkezet, alépítmény, hídtartozékok, pályaburkolat, hozzávezető út, szegély, hídkörnyezet) hibáinak kijavítása, fenntartási szempontból lehet: — a híd, illetve a műtárgy állékonyságára vagy a forgalomra veszélyes hibák kijavítása (2. fokozat), — a híd, illetve a műtárgy állapotának leromlását gyorsító hibák kijavítása (1. fokozat). 5.3.1. 2. fokozatú, az állékonyságra és a forgalomra veszélyes olyan hibák kijavítása, amelyek a híd állékonyságát vagy a forgalom biztonságát veszélyeztetik, továbbá a hidak védelmét szolgáló berendezések (védőkapuk) kijavítása. 5.3.2. 1. fokozatú, a híd leromlási folyamatát gyorsító hibák kijavítása. 5.3.3. A hidak hibáinak kijavítására meghatározott időkövetelmények azonosak a 5.2.3. pontban foglaltakkal. 5.3.4. A hídnak nem minősülő műtárgyak fenntartása. A hibák fokozatai:

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes